b'\n_START_ARTICLE_\nVenlafaksiini\n_START_SECTION_\nHaittavaikutukset\n_START_PARAGRAPH_\nVenlafaksiinilla hoidettujen potilaiden itsemurhariski on yhdess\xc3\xa4 tutkimuksessa todettu olevan yli puolitoistakertainen verrattuna potilaisiin, jotka eiv\xc3\xa4t sy\xc3\xb6 masennusl\xc3\xa4\xc3\xa4kkeit\xc3\xa4._NEWLINE_Erityisesti alle 25-vuotiailla venlafaksiinin on huomattu kasvattavan itsetuhoisen k\xc3\xa4ytt\xc3\xa4ytymisen riski\xc3\xa4. Venlafaksiinia ei tulisi m\xc3\xa4\xc3\xa4r\xc3\xa4t\xc3\xa4 lapsille ja teini-ik\xc3\xa4isille, koska sen tehoa ja turvallisuutta n\xc3\xa4iss\xc3\xa4 ik\xc3\xa4ryhmiss\xc3\xa4 ei ole osoitettu. Venlafaksiinin k\xc3\xa4yt\xc3\xb6st\xc3\xa4 ei ole todettu selke\xc3\xa4\xc3\xa4 hy\xc3\xb6ty\xc3\xa4 hoidettaessa alle 12-vuotiaita lapsia._NEWLINE_L\xc3\xa4\xc3\xa4kitys on lopetettava asteittain annosta pienent\xc3\xa4m\xc3\xa4ll\xc3\xa4 muutaman viikon tai kuukauden kuluessa, jotta mahdolliset vieroitusoireet j\xc3\xa4isiv\xc3\xa4t mahdollisimman v\xc3\xa4h\xc3\xa4isiksi. Vieroitusoireet ovat hyvin samankaltaisia tramadolin vieroitusoireiden kanssa.'